**Kali Mata Ki Jai** on naisten kehitys- ja tukikeskus Gezaulolen kylässä Tansaniassa. Gezaulole sijaitsee 15 kilometriä etelään Dar es Salaamista. Keskus sai alkunsa 1988, ja se avattiin 1990. Kali Mata Ki Jai tarkoittaa vapaasti käännettynä "kunnia mustalle naiselle". Keskuksella on tukiryhmät Tansaniassa, Hollannissa ja Suomessa. Keskuksen tarkoitus on kohentaa alueen naisten elintasoa. Kali Mata Ki Jain tuotteista myydään Suomessa hennaa. Kali Mata Ki Jai on mainittu näytteille asettajana Hämeenlinnan mahdollisuuksien tori -tapahtuman yhteydessä vuonna 2006 ja Joensuun reilun kaupan markkinoiden yhteydessä vuonna 2007. Keskuksen toimintaan oli pitkäaikaisesti osallistunut vuoteen 2007 mennessä yli kolmekymmentä naista. Nykyisellään keskuksen toimintaan osallistuu 15 naista, joista kaksi valmistaa hennaa. Keskus ei tavoittele valtavaa kasvua, vaan panostaa pienimuotoiseen toimintaan.

Keskus järjestää matkailijoille majoitustiloja, toimintaa, palveluita ja retkiä Gezaulolen kylässä. Elinkeinotoiminnan elvyttämiseksi käyttöön otettu mikroluottoja myöntävä laina- ja talletusjärjestelmä VICOBA on Kali Mata Ki Jain kotisivujen mukaan antanut herätteitä kolmelle muullekin ryhmälle Dar Es Salaamissa ja kotisivujen mukaan samanlainen järjestelmä perustettiin Pohjois-Tansaniassa sijaitsevaan Nrongan kylään.

Kali Mata Ki Jain VICOBA-mikroluottojärjestelmässä keskuksen 15 naista säilyttää rahoja metallilaatikossa, ostaa siitä osakkeita ja lainaa laatikossa säilytettäviä rahoja toisilleen. Vuoden lopussa laatikko tyhjennetään ja naiset saavat osuutensa säästetyistä rahoista. Seuraavana vuonna säästäminen alkaa uudestaan.

Hollannissa toimiva Kali Mata Ki Jai -tukiryhmä kerää keskukselle rahaa, tiedottaa sen toiminnasta, järjestää työpajoja ja monikulttuurisia koulutusohjelmia ja myy työkeskuksen tuotteita.

Keskuksen toiminta
------------------

* Opetus mikrolainoista, kirjanpidosta, terveydestä ja AIDSista
* Pienimuotoinen turismi (cultural tourism)
* Naisten polkupyöräilyn mahdollistaminen veden ja polttopuiden hankinnan helpottamiseksi
* Naisten ja tyttöjen polkupyöräilyoppitunnit
* Batiikkivärjätyt tekstiilit
* Mattojen ja korien punonta
* Hennan ja kapokin tuotanto
* Savityöt

Lähteet
-------

1. 1 2 3  Kotisivut: What is Kali Mata Ki Jai (Arkistoitu – Internet Archive)
2. 1 2 3  Taloussanomat: Hiusvärillä apua afrikkalaisen naisen arkeen
3. ↑  Maailmankaupat: Tuottajat - Afrikka - Kali Mata Ki Jai - "Honour to the Black Woman". (Arkistoitu – Internet Archive)
4. ↑  Maailmankauppalehti (Arkistoitu – Internet Archive)
5. ↑  Activiteiten (Arkistoitu – Internet Archive)"Kali Mata Ki Jai werd opgezet in 1990"
6. ↑  SINTAN - Projects - Rural women’s group Kali Mata in Gezaulole (Arkistoitu – Internet Archive)
7. ↑  Tampereen kehitysmaakauppa ry: Tuottajat (Arkistoitu – Internet Archive)
8. ↑  Mahdollisuuksien tori - Paikkakunnat - Hämeenlinna - Menneet torit - 2006 (Arkistoitu – Internet Archive)
9. ↑  Reilun Kaupan Markkinat 18.-19.5.2007 Joensuun Karjalantalolla ja Ilosaaressa - Näytteilleasettajat (Arkistoitu – Internet Archive)
10. ↑  SINTAN - Support & Informatie Netwerk Tanzania[vanhentunut linkki]
11. ↑  Kotisivut: Newsletter - Uutiskirje 2007 (Arkistoitu – Internet Archive)
12. ↑  Wederzijds International Contact Paper number 2, January 2008: Microcredit activates women
13. ↑  Kumppani-lehti: Kylän ainoa pyöräilevä nainen (Arkistoitu – Internet Archive)

Aiheesta muualla
----------------

* SINTAN - Projects - Rural women’s group Kali Mata in Gezaulole (Arkistoitu – Internet Archive) (englanniksi)
* Maailmankauppalehti 3/04: Gezaulolen vahvat naiset (Arkistoitu – Internet Archive)
* Maailmankauppalehti 1/99